
Készletcsökkentési lehetőségek a LUK Savaria Kft kuplung és kuplungtárcsa területén

A kuplung és kuplungtárcsa terület készletcsökkentési lehetőségei a napi munkám során is foglalkoztatnak, így a témaválasztást az élet szülte.
2004 augusztusa óta dolgozom a LuK Savaria Kft-nél. Három évig diszponens munkakörben tevékenykedtem, mely során a vevői lehívások kezelése (Audi, BMW, Daimler – akkor még Daimlerchysler), majd később az adott termékekhez tartozó nyersanyagok operatív beszerzése volt a feladatom.
2007-ben a diszpozíciós csoport több részre oszlott, és a termékvonalak irányítása alá került. Munkatapasztalatom és eredményeim alapján a kuplung és kuplungtárcsa diszpozíciós csoport vezetője lettem, és a termelésvezetőnek tartozom jelentési kötelezettséggel. 2012 februárjától elsőként a gyárban, kísérleti jelleggel a diszpozíciós csoport és a gyártástervezés egy területet alkot – mára már a fél éves próbának szánt időszak lezárult, így lett a két csoportból egy terület.
Hipotézis:
- megfelelő szervezési intézkedésekkel a készlet csökkenthető
- a készletcsökkentési lehetőségek egyik módszere a termelésszinkronizálás
Cél a műhelytermelés megváltoztatása, a folyamatok szabályozása, egyértelmű rendszer kialakítása volt.
A régi anyagáramlás több rugalmasságot biztosított a termelőszalagok kiszolgálására, ám ennek az ára a készletek felhalmozása volt.
A rugalmasság megtartása mellett az egyértelműen definiált anyag-hozzárendeléssel és új tervezési modellel az egyes állomások között csökkentek a készletek.
A legnagyobb eredmény a körasztal-KS-EK sor egy anyagszámmal való tervezése, mely teljesen megszüntette a felesleges túltermelést és az előretermelést.
Fontos szempont az is, hogy ezzel a módszerrel két termék etikettezése és raktárba való visszatárolása is megszűnt.



